Rainer Saks

Rainer Saks (sündinud 19. septembril 1967) on Eesti endine riigiametnik. Ta on juhtinud Vabariigi Presidendi Kantseleid, Teabeametit ja olnud Välisministeeriumi kantsler.

Elulugu 
Ta on lõpetanud Pärnu 1. Keskkooli ja Tartu Ülikooli ajaloolasena.

Aastatel 1993–1999 töötas ta Pärnu Sütevaka Humanitaargümnaasiumi ajalooõpetajana, 1999–2001 välisministri nõunikuna ning seejärel Riigikantselei koordinatsioonidirektorina.

Aastatel 2006–2011 oli ta Vabariigi Presidendi Kantselei direktor. 10. veebruarist 2011 kuni 1. detsembrini 2015 oli ta Teabeameti peadirektor. 1. detsembrist 2015 kuni 30. novembrini 2020 oli ta välisministeeriumi kantsler. 1. detsembrist 2020 asus ta tööle küberturbeettevõtte CybExer Technologies välissuhete juhina.

Tunnustus
2005 Valgetähe III klassi teenetemärk
2009 Kolme Tähe III klassi orden
2019 Eesti Kaubandus-Tööstuskoja II klassi aumärk

Isiklikku 
Tema abikaasa on Merike Saks, kes on samuti riigiametnik.

Teosed
2023 „Ukraina sõja päevikud”, toimetaja Hannes Rumm ; kujundaja Jan Garshnek, kaardid: Karl-Erik Leik, fotod: Rauno Volmar ISBN 9789916950159

Viited

Välislingid
 Siim Saidla. Kes on Rainer Saks? Õhtuleht, 9. august 2001
 RAINER SAKS: Sõda ei ole mundrikaubamaja Eesti Päevaleht, 22. juuni 2004
 "INTERVJUU | Endine välisluure juht Rainer Saks: ma pole nõus hoiakuga, et Putiniga ei tohi suhelda" Eesti Ekspress, 20. aprill 2022

Eesti ametnikud
Eesti õpetajad
Valgetähe III klassi teenetemärgi kavalerid
Kolme Tähe ordeni kavalerid
Eesti Üliõpilaste Seltsi liikmed
Sündinud 1967